**Profily učiteľov v prvom ročníku 2024/2025**

**Mgr. Kristína Sýkorová**

**-triedna učiteľka v budúcej 1.A triede**

Vo vyučovacom procese dávam na prvé miesto žiaka, snažím vytvárať optimálne podmienky na jeho všestranný rozvoj. Využívam inovatívne metódy, ktoré vzbudzujú v žiakoch zvedavosť po objavovaní nových poznatkov. Som kvalifikovanou učiteľkou anglického jazyka na prvom stupni. Do vyučovacieho procesu zaraďujem prvky CLIL metódy. Rozvíjam kritické myslenie žiakov a vediem ich k formulovaniu vlastných názorov a myšlienok. Učím žiakov nebáť sa robiť chyby. Zapájam sa do medzinárodných projektov Erasmus+. Dlhodobo dosahujem so žiakmi vynikajúce výsledky v umeleckých, recitačných a matematicko-logických súťažiach. Voľný čas trávim v prírode na prechádzkach so psom.

**Mgr. Adriana Vidová**

**-triedna učiteľka v budúcej športovej 1.B triedy**

Vo vyučovacom procese sa zameriavam na žiaka a jeho individuálne potreby. Dôraz kladiem na inkluzívne vzdelávanie. Snažím sa vytvoriť čo najlepšie podmienky pre mnohostranný rozvoj každého žiaka. Zameriavam sa na pozitívnu motiváciu, sebahodnotenie a spätnú väzbu od žiakov. Učím žiakov, že človek nie ja neomylný a na chybách sa učí. Pri mojej práci dôležitú úlohu zohrávajú aj rodičia a spolupráca s nimi. Dlhodobo sa venujem príprave žiakov na rôzne športové (minivolejbal, atletika, vybíjaná ), matematické a recitačné súťaže. Svoj voľný čas trávim športom ( beh, jóga) a prechádzkami so psom .

**Mgr. Slavomír Ďurčo**

**-učiteľ telesnej a športovej prípravy a tréner futbalu v budúcej športovej triede**

Som dlhoročný učiteľ telesnej výchovy a futbalový tréner mládežníckych mužstiev v KFC Komárno. Na hodinách telesnej a športovej prípravy využívam zážitkové formy vyučovania a individuálny prístup k žiakom, ktorých motivujem k aktívnemu pohybu, športovým aktivitám a k zdravému životnému štýlu. Úspešne pripravujem žiakov na športové súťaže. Vo voľnom čase pravidelne behám, relaxujem v záhradke, rád si zahrám tenis, pozriem si dobrý film alebo futbal.

**Peter Kašper**

**-tréner volejbalu v budúcej športovej triede**

Som bývalý volejbalista, 30 násobný reprezentant Slovenska a v súčasnosti profesionálny tréner mladších žiačok Komárna a asistent trénera reprezentácie Slovenska junioriek. Medzi moje prednosti zaraďujem organizačné schopnosti, komunikatívne a profesionálne vystupovanie, flexibilitu. Vo voľnom čase sa venujem rodine, plážovému volejbalu, rád zbieram hríby a pečiem makronky.